তারা বিভিন্ন অঞ্চল থেকে প্রতিটি কাঁচা পাতা কমপক্ষে ৫ টাকা করে কিনে আনেন। কাঁচা তাল পাতা নিয়ে এসে পাখা তৈরির উপযুক্ত করতে প্রায় এক সপ্তাহ সময় লাগে। সুতা ও বিভিন্ন উপদানসহ পাখা বাঁধাই করতে খরচ পড়ে পাখা প্রতি আরো দুই টাকা। তাদের তৈরী এসব পাখা নওগাঁ জেলার বিভিন্ন বাজার ছাড়াও ঢাকা, সৈয়দপুর, সান্তাহার, নাটোর এবং রাজশাহী’র বাজারগুলোতে সরবরাহ হয়ে থাকে। একটি পরিবারে দিনে কমপক্ষে ১শ’টি পাখা তৈরী করতে পারে। পাইকারী মূল্যে প্রতিটি বিক্রি হয় ১২ থেকে ১৫ টাকা। খুচরা বাজারে প্রতিটি পাখা তারা ২০/২৫ টাকা পর্যন্ত বিক্রি করে থাকেন। পাইকারীভাবে বিক্রি করলেও তৈরী খরচ বাদ দিয়ে প্রতিটি পরিবার দৈনিক আয় করে থাকে কমপক্ষে ৪শ’ টাকা।